[دستونک]
دردے درامدین ءُ گیرے درامدیں
تو گوں کتگ منا پہ بیرے درامدیں
بید چہ منی گل ءَ کہ الاہ ئےِ لج بہ دنت
کسّے منا نہ زانت ، پکیرے درامدیں
ھر کعبہ ءُ کلندر دل گُوانک ءَ گؤر رسیت
دل جنت پہ کوھمراد ءَ پیرے درامدیں
بنّامی ءَ مکن چو چم سک انت آ لم ءِ
اے میتگے درین ءُ سیرے درامدیں
دنیا گشیت وا بلّے تو بس مہ گش منا
تئی گشتگیں شگان ءِ تیرے درامدیں
چہ مندر ءُ مسیتاں دُور داری جے کے ءَ
تئی مُشتگیں گناہ ءِ ھیر ے درامدیں
[ ابو دیدار]